Heidi Sørensen

Heidi Sørensen (født 1970) er en norsk politiker (SV). Hun har siden 2017 vært direktør i klimaetaten i Oslo kommune.Heidi Sørensen blir ny klimasjef i Oslo – Aftenposten 1. desember 2016  

Hun har studiekompetanse fra Levanger videregående skole fra 1989 og er cand.mag. i historie og statsvitenskap fra Universitetet i Oslo fra 1992. Hun har også en mastergrad i ledelse fra BI (2016).50 års omtale i Aftenposten 14. februar 2020

Hun har sin bakgrunn fra miljøvernorganisasjoner, og var leder i Natur og Ungdom 1993–1994, leder i Norges Naturvernforbund 1995–1998, styremedlem i Friends of the Earth I begynnelsen av 1990-årene hadde hun også sentrale verv i Nei til EU. Hun har også vært medlem av flere offentlige utvalg, deriblant Forbrukerrådet 1997–2001, Teknologirådet 1999–2003, medlem av hovedstyret i Norges forskningsråd 2000–2001 og har også vært medlem av styre for Norges Idrettshøgskole.

Sørensen var innvalgt på Stortinget fra Oslo 2001–2005. Hun var 1. vararepresentant fra 2005 og møtte fast for statsråd Kristin Halvorsen 2005–2007 og 2012–2013. Sørensen var statssekretær i Miljøverndepartementet 2007–2012.

Hun ble tildelt Ole Vig-prisen i 1995.

Hun har vært gift med tidligere stortingsrepresentant Olav Gunnar Ballo.

 Referanser 

 Eksterne lenker 





Kategori:Statssekretærer fra SV
Kategori:Statssekretærer i Regjeringen Stoltenberg II
Kategori:Stortingsrepresentanter fra SV
Kategori:Stortingsrepresentanter for Oslo
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Norske miljøvernere
Kategori:Ledere av Norges Naturvernforbund
Kategori:Personer fra Levanger kommune
Kategori:Alumni fra Levanger vgs
Kategori:Alumni fra Universitetet i Oslo
Kategori:Alumni fra Handelshøyskolen BI